Փաշինյանի՝ Մոսկվա այցի հանդեպ սևեռուն ուշադրությունը պայմանավորված էր երկու երկրների հարաբերություններում վերջերս ի հայտ եկած լարվածությամբ: Ռուսաստանի նախագահի օգնական Յուրի Ուշակովը, բանակցությունների մասին տեղեկացնելիս հայտնել է առաջիկա «լուրջ զրույցի» մասին: «Շատ հարցեր են կուտակվել, ինչպես մեր, այնպես էլ հայկական կողմում, ուստի մենք ակնկալում ենք մի անկեղծ, լուրջ քննարկում բոլոր հարցերի շուրջ, որոնք վերաբերում են թե՛ երկկողմ համագործակցությանը և թե՛ համատեղ աշխատանքին միջազգային կազմակերպություններում՝ ԵԱՏՄ-ում և ՀԱՊԿ-ում»: